Keywords

Subject of the case

Izrek



Keywords

Ničnostna tožba – Fizične ali pravne osebe – Procesno upravičenje – Postopek javnega razpisa – Odločba naročnika, naslovljena na konzorcij ponudnikov brez pravne osebnosti – Tožba podjetja, ki je član tega konzorcija – Dopustnost (člen 263, četrti odstavek 4, PDEU) (Glej točko 19.)

2. Ničnostna tožba – Tožba, vložena zoper odločitev o potrditvi prejšnje odločitve, ki se ni izpodbijala pravočasno – Nedopustnost – Pojem potrditvene odločitve – Ponovna preučitev prejšnje odločitve na podlagi predloga, s katerim se uveljavljajo nova pomembna dejstva – Izključitev (Glej točke od 22 do 24.)

3. Evropska unija – Institucije – Pravica javnosti do dostopa do dokumentov – Uredba (ES) št. 1049/2001 – Izjeme od pravice dostopa do dokumentov – Obvezne izjeme – Upoštevanje posebnega interesa prosilca – Izključitev (Uredba Evropskega parlamenta in Sveta (ES) št. 1049/2001, člena 2(1) ter 4(2) in (3)) (Glej točke od 52 do 55.)

4. Evropska unija – Institucije – Pravica javnosti do dostopa do dokumentov – Uredba (ES) št. 1049/2001 – Cilji – Načelo čim širšega dostopa – Restriktivna razlaga izjem od načela dostopa – Spoštovanje načela sorazmernosti (Uredba Evropskega parlamenta in Sveta (ES) št. 1049/2001) (Glej točko 65.)

5. Evropska unija – Institucije – Pravica javnosti do dostopa do dokumentov – Uredba (ES) št. 1049/2001 – Izjeme od pravice dostopa do dokumentov – Restriktivna razlaga in uporaba – Varstvo postopka odločanja – Obseg – Dokumenti, ki jih je v okviru postopka oddaje javnega naročila sestavil ocenjevalni odbor – Vključitev – Obveznost razkritja na podlagi načela preglednosti – Neobstoj (Uredba Evropskega parlamenta in Sveta (ES) št. 1049/2001, člen 4(3)) (Glej točke od 78 do 81 in 88.)

6. Evropska unija – Institucije – Pravica javnosti do dostopa do dokumentov – Uredba (ES) št. 1049/2001 – Izjeme od pravice dostopa do dokumentov – Javni interes, ki prevlada in upravičuje razkritje dokumentov – Razlikovanje z načelom preglednosti (Uredba Evropskega parlamenta in Sveta (ES) št. 1049/2001, člen 4(2) in (3)) (Glej točko 86.)

Subject of the case

Predmet

Prvič, predlog za razglasitev ničnosti odločbe Komisije z dne 10. novembra 2009, s katero je bila v okviru postopka javnega razpisa EuropAid/127843/D/SER/KOS za zagotovitev podpore carinski in davčni upravi na Kosovu (UL 2009/S 4‑003683) zavrnjena ponudba konzorcija, katerega članica je tožeča stranka, in drugič, predlog za razglasitev ničnosti odločbe Komisije z dne 26. novembra 2009, s katero je bil konzorciju zavrnjen dostop do nekaterih dokumentov, ki se nanašajo na navedeni postopek javnega razpisa.

Izrek

Izrek

1. Tožba se zavrne kot nedopustna v delu, v katerem se nanaša na odločbo Evropske komisije z dne 10. novembra 2009, s katero je bila v okviru postopka javnega razpisa EuropAid/127843/D/SER/KOS za zagotovitev podpore carinski in davčni upravi na Kosovu zavrnjena ponudba konzorcija, katerega članica je tožeča stranka.

2. Odločba Komisije z dne 26. novembra 2009 o dostopu do nekaterih dokumentov, ki se nanašajo na ta postopek javnega razpisa, se razglasi za nično v delu, v katerem je bil v razkriti različici ocenjevalnega poročila zavrnjen dostop do ocen odbora za ocenjevanje, kot so bile navedene na straneh od 3 do 5 ocenjevalnega poročila.

3. V preostalem delu se tožba zavrne.

4. Predlog tožeče stranke za uvedbo pripravljalnih ukrepov se zavrne.

5. Družba Sviluppo Globale GEIE nosi svoje stroške, ki so nastali v postopku v glavni stvari in tri četrtine stroškov Komisije, ki so nastali v tem postopku. Komisija nosi četrtino svojih stroškov, ki so nastali v postopku v glavni stvari.

6. Družbi Sviluppo Globale se naloži plačilo vseh stroškov, ki so nastali v postopku za izdajo začasne odredbe v zadevi T‑6/10 R.